**Marcello Zago** O.M.I. (født 9. august 1932 i Villorba i provinsen Treviso i Italia; død 1. mars 2001 i Roma) var en italiensk katolsk ordensgeistlig og kuriebiskop.

Liv og virke
------------

### Bakgrunn

Etter studier ved et bispedømmeseminar, inntrådte Marcello Zago i 1955 Oblatfedrenes novisiat.

### Prest, misjonær

Etter at han ble presteviet i 1959, levde og virket han som misjonær i Laos til 1966. Etter noen år som dosent ved oblatenes internasjonale studiehus i Roma, tok han doktorgrad ved Gregoriana i missiologi, med doktorbeide om *Rituali e cerimonie in Laos*, med Jesús López-Gay som veileder. 

Han vendte tilbake til Laos i 1971. Fra 1971 til 1974 underviste han i missiologi ved Saint Paul University i Ottawa i Canada, og samtidig etablerte og ledet han et senter for forskning og dialog med buddhismen, understilt den kaolske bispekonferanse for Laops og Kambodsja. Mellom 27. mars og 12. april 1972 organiserte han i Hua Him i Thailand en første studiesesjon om buddhisme og kristendom, så fulgte en tilsvarende sesjon i Vientiane i Laos (18.-24. juli 1972), og så, i Phnom Penh i Kambodsja nok en sesjon (21. januar - 7. februar 1973). Han ledsaget i 1973 også 3n buddistisk delegasjon til Roma der de møtte pave Paul VI i audiens.

Fra 1981 til 1983 var han professor i missiologi ved Det pavelige universitet Urbaniana og ved Lateranuniversitetet, begge i Roma. Fra 1983 til 1986 car han sekretær for Det pavelige råd for interreligiøs dialog. 

### Biskop

Mot slutten av sin annen periode som generalsuperior utnevnte pave Johannes Paul II ham til sekretær for Kongregasjonen for troens utbredelse, og til titularerkebiskop av *Rusellae*. Han ble bispeviet i Peterskirken den 25. april 1998 av kardinalprefekten av samme kongregasjon, Jozef Tomko; medkonsekrerende var den tidligere apostoliske vikar av Luang Prabang i Laos, biskop Alessandro Staccioli O.M.I. og biskopen av Treviso, Paolo Magnani.

Han spilte en vesentlig rolle ved forberedelsen av verdensbønnemøtet for fred i 1986 i Assisi. Han døde 1. mars 2001.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Kardinal Jozef Tomko (1924-2022) \*1979
* Erkebiskop *Marcello Zago* (1932-2001) \*1998

Referanser
----------

1. ↑  catholic-hierarchy.org zago, lest 14. januar 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** ISNI **·** SUDOC **·** ICCU
 |